Dit bewys net dat slegs palliatiewe sorg (behandeling van die simptome) in vroeë benadering kankerterapie ‘n groot verskil kan maak in die kwaliteit van lewe en die oorlewing van pasiënte. By heelwat van die kankersoorte sal die baie agressiewe kankerbehandeling geen verskil aan die pasiënt se lewensverwagting maak nie. Dit verleng dus nie die lewe nie, maar verleng net die sterwensproses, dikwels met groot ongemak en baie slegte newe-effekte. Mense moet ‘n keuse hê in die pad wat hulle moet volg, en hierdie keuse sal vanselfsprekend beïnvloed word deur die inligting en insigte tot hulle beskikking.